Atzinumi 22-TA-2427
Izdrukāts 21.03.2023. 19.37
Atzinumi 22-TA-2427
Izdrukāts 21.03.2023. 19.37
22-TA-2427: Noteikumu projekts (Grozījumi)
Grozījumi Ministru kabineta 2010. gada 6. aprīļa noteikumos Nr. 343 "Noteikumi par lielgabarīta un smagsvara pārvadājumiem"
TA saskaņojamie dokumenti
Noteikumu (grozījumu) projekts 3.0
Anotācija (ex-ante) 3.0
MK sēdes protokollēmuma projekts 1.0
Noteikumu konsolidētā versija 4.0
Atzinuma sniedzējs
Tieslietu ministrija
Atzinums iesniegts
21.03.2023.
Atzinuma sniegšanas termiņš
21.03.2023.
Saskaņošanas rezultāts
Nesaskaņots
Pieejamības statuss
Vispārpieejams

	Nr.p.k.
	Projekta redakcija
	Iebildums / Priekšlikums
	Autors

	1.
	Noteikumu konsolidētā versija
7.1. iesniedzēja vārdu, uzvārdu vai juridiskās personas nosaukumu un reģistrācijas numuru;
	Iebildums
Administratīvā procesa likuma (turpmāk – APL) 67. panta otrās daļas 2. punkts noteic, ka rakstveidā izdots administratīvais akts, cita starpā, satur informāciju par adresātu (fiziskajai personai – vārds, uzvārds, dzīvesvieta vai citas ziņas, kas palīdz identificēt personu; juridiskai personai – nosaukums, adrese, reģistrācijas numurs). Informējam, ka atbilstoši Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" (turpmāk – Noteikumi Nr. 108) 3.2. apakšpunktam normatīvā akta projektā neietver normas, kas dublē augstāka vai tāda paša spēka normatīvā akta tiesību normās ietverto normatīvo regulējumu.

Izziņas par atzinumos izteiktajiem iebildumiem un priekšlikumiem 12. punktā skaidrots, ka minētais iebildums netiek ņemts vērā, pamatojoties uz Noteikumu Nr. 108 4. punktu, kas noteic, ka izņēmuma gadījumos, ja šo noteikumu normu piemērošana apgrūtina normatīvā akta projekta uztveramību un skaidrību, attiecīgo normu var nepiemērot. Tieslietu ministrijas ieskatā Noteikumu Nr. 108 4. punkts attiecībā uz projekta 1.9. apakšpunktā piedāvātajiem Noteikumu Nr. 343 grozījumiem nav piemērojams, jo atbilstoši APL 67. panta otrajai daļai administratīvā akta adresāta vārds, uzvārds, dzīvesvieta vai citas ziņas, kas palīdz identificēt personu (fiziskajai personai) vai nosaukums, adrese, reģistrācijas numurs (juridiskai personai) norādāms ikvienā administratīvajā aktā. Tādējādi nav objektīva pamatojuma pieņēmumam, ka minētā regulējuma nenorādīšana Ministru kabineta 2010. gada 6. aprīļa noteikumos Nr. 343 "Noteikumi par lielgabarīta un smagsvara pārvadājumiem" (turpmāk – Noteikumi Nr. 343) varētu apgrūtināt šo noteikumu uztveramību un skaidrību.

Ievērojot minēto, lūdzam svītrot projekta 1.9. apakšpunktu, vienlaikus papildinot projektu ar grozījumu, kas paredz svītrot Noteikumu Nr. 343 7.1. apakšpunktu.
Piedāvātā redakcija
-
	Natālija Pīlipa (TM)

	2.
	Noteikumu konsolidētā versija
12. Atļaujas saņemšanai iesniedzējs iesniedz pieteikumu elektroniski valsts sabiedrības ar ierobežotu atbildību "Latvijas Valsts ceļi" tīmekļvietnē vai rakstveidā norādot:
	Iebildums
APL 56. panta pirmā daļa noteic, ka administratīvās lietas iestādē ierosināšanai persona iesniegumu var iesniegt mutvārdos vai rakstveidā. Paskaidrojam, ka rakstveidā noformētu iesniegumu var iesniegt klātienē, nosūtot pa pastu vai elektroniski.

Ievērojot minēto, lūdzam atbilstoši precizēt projekta 1.19. apakšpunktā piedāvāto Noteikumu Nr. 343 12. punktu.
Piedāvātā redakcija
-
	Natālija Pīlipa (TM)

	3.
	Noteikumu konsolidētā versija
4. Lielgabarīta un smagsvara pārvadājumu (turpmāk - pārvadājums) var veikt tikai ar tā specifikai atbilstošu transportlīdzekli vai transportlīdzekļu sastāvu, nepārsniedzot tā pilnu masu.
	Priekšlikums
Vēršam uzmanību, ka vārdkopa "lielgabarīta un smagsvara pārvadājumi" pirmo reizi minēta Noteikumu Nr. 343 1. punktā. Ievērojot minēto, lūdzam atbilstoši precizēt projektu. 
Piedāvātā redakcija
-
	Natālija Pīlipa (TM)

	4.
	Noteikumu konsolidētā versija
6.3 Lielgabarīta un smagsvara transportlīdzekļa pārvadājuma atļauju izsniedz :
	Priekšlikums
Lūdzam precizēt projekta 1.7. apakšpunktā piedāvāto Noteikumu Nr. 343 6.3 punkta ievaddaļu atbilstoši šo noteikumu 1. punktā pieteiktajam vārdkopas "lielgabarīta un smagsvara pārvadājumu atļauja" saīsinājumam.
Piedāvātā redakcija
-
	Natālija Pīlipa (TM)

	5.
	Noteikumu konsolidētā versija
6.31. vienam lielgabarīta un smagsvara transportlīdzekļa pārvadājumam pārvietoties pa tajā noteiktā maršrutā, uz noteiktu termiņu, kas nav ilgāks par trijām dienām.
	Priekšlikums
Lūdzam precizēt projekta 1.7. apakšpunktā piedāvāto Noteikumu Nr. 343 6.31. apakšpunktu atbilstoši projekta 1.2. apakšpunktā piedāvātajā Noteikumu Nr. 343 4. punktā pieteiktajam vārdkopas "lielgabarīta un smagsvara pārvadājumi" saīsinājumam.
Piedāvātā redakcija
-
	Natālija Pīlipa (TM)

	6.
	Noteikumu konsolidētā versija
6.4 Atļauju šo noteikumu 38. un 38.2 punktā paredzētiem pārvadājumiem, uz gadu izsniedz pamatojoties uz Valsts Tehniskās uzraudzības aģentūras atļauju piedalīties ceļu satiksmē.
	Priekšlikums
Lūdzam papildināt projekta 1.8. apakšpunktā piedāvāto Noteikumu Nr. 343 6.4 punktu ar vārdu "izsniegtu" aiz vārda "aģentūras".
Piedāvātā redakcija
-
	Natālija Pīlipa (TM)

	7.
	Noteikumu konsolidētā versija
34. Atļauja transportlīdzeklim vai transportlīdzekļu sastāvam, kas pārvadā nedalāmu kravu, ja tā parametri nepārsniedz:
	Priekšlikums
Vēršam uzmanību, ka no projekta 1.34. un 1.35. apakšpunktā piedāvātā Noteikumu Nr. 343 34. un 35. punkta redakcijas nav viennozīmīgi saprotams tajā ietvertā regulējuma saturs. Proti, nav skaidrs, vai minētie punkti noteic gadījumus, kuros izsniedz lielgabarīta un smagsvara pārvadājumu atļauju transportlīdzeklim vai transportlīdzekļu sastāvam, kas pārvadā nedalāmu vai dalāmu kravu, vai tie paredz cita satura regulējumu.

Ievērojot minēto, lūdzam precizēt projekta 1.34. un 1.35. apakšpunktā piedāvāto Noteikumu Nr. 343 34. un 35. punktu.
 
Piedāvātā redakcija
-
	Natālija Pīlipa (TM)

	8.
	Noteikumu konsolidētā versija
38. Atļauju izsniedz par traktortehniku ar maināmo tehnoloģisko agregātu vai maināmo velkamo iekārtu, kas nav paredzēta kravas vešanai, vai bez tiem, ja to kopējie parametri nepārsniedz:
	Priekšlikums
Lūdzam precizēt projekta 1.38. apakšpunktā piedāvātā Noteikumu Nr. 343 38. punkta redakciju, ņemot vērā, ka no projekta izriet, ka lielgabarīta un smagsvara pārvadājumu atļauju izsniedz transportlīdzeklim (nevis par transportlīdzekli).  
Piedāvātā redakcija
-
	Natālija Pīlipa (TM)



